stanford-oval/wikipedia huggingface dataset:
Cyanide (pelaaja)
Ura > Ura kilpapelaajana

League of Legendsin ensimmäisen kauden alussa Happonen sijoittui korkealle pelin Elo-pisteytysjärjestelmässä. Happosen taitotaso ja kiinnostus huippupelaamiseen johtivat siihen, että lokakuussa 2010 Happonen tutustui Tim "WetDreaM" Buysseen, joka etsi joukkueeseensa taitavia pelaajia. Happonen liittyi Buyssen joukkueeseen samaan aikaan Enrique "xPeke" Cedeñon kanssa, josta myöhemmin tuli Happosen hyvä ystävä ja jonka kanssa Happonen päätyi pelaamaan koko kilpauransa ajan. Joukkue liittyi pieneen, yhden miehen ylläpitämään organisaatioon nimeltä Team-BIRTH.
Tammikuussa 2011 Team-BIRTH-kokoonpano loikkasi ranskalaisen oSk Gaming -organisaation riveihin. Yhteistyötä ei kuitenkaan kestänyt kuin pari viikkoa, koska joukkueella heräsi epäluottamusta organisaation toimintaa kohtaan. Helmikuussa joukkue siirtyi osaksi saksalaista myRevenge-organisaatiota. Joukkue voitti IEM Season V -tapahtuman League of Legends Invitational -turnauksen, joka oli ensimmäinen ESL:n järjestämä League of Legends -offline-turnaus. Kyseessä oli myös Happosen ensimmäinen offline-turnaus, ja hän tapasi joukkuetoverinsa ensimmäistä kertaa livenä. Happonen ei itse pelannut finaalissa, koska joukkueen jungle-paikka oli jaettu hänen ja joukkueen kapteenin WetDreaMin kesken.
Maaliskuussa 2011 myRevengen kokoonpano siirtyi Fnatic-organisaatiolle. Toukokuussa Fnatic osallistui Season One Championship -turnauksen (sittemmin World Championship) EU-aluekarsintoihin ja pääsi kolmantena EU-joukkueena mukaan turnaukseen. Turnaus oli osana ruotsalaista DreamHack-lanitapahtumaa. Fnatic oli vähällä pudota turnauksesta jo ryhmävaiheessa, kun xPeke myöhästyi ensimmäisen päivän otteluista lentoviivästysten takia. Epatavallisen turnausrakenteen takia Fnatic kuitenkin pysyi mukana. Toisena ja kolmantena turnauspäivänä Fnatic palasi takaisin vahvana ja lopulta voitti turnauksen ja sen 50 000 US-dollarin pääpalkinnon. Happonen oli tällöin 16-vuotiaana joukkueen nuorin pelaaja. Myöhempinä vuosina LCS-sarjan ja World Championship -turnauksen ikäraja säädettiin 17 vuoteen.
Fnatic osoitti ensimmäisen kauden aikana olevansa maailman kärkeä. League of Legends -skene oli kuitenkin vielä nuori, ja pelin pelaajamäärä jatkoi räjähdysmäistä kasvuaan. Jo seuraavan vuoden aikana Aasiasta nousi monta vahvaa joukkuetta kilpailemaan maailman parhaan joukkueen tittelistä. Vuosien 2011–2014 aikana Fnatic pysyi Euroopan huipputiimien joukossa ja esimerkiksi vuonna 2013 se pääsi World Championship -turnauksen semifinaaleihin. Jopa semifinaalipaikan rahapalkinto oli noussut 150 000 US-dollariin.
Happonen ja xPeke erosivat Fnaticista joulukuussa 2014 ja Happonen ilmoitti lopettavansa ammattipelaajauransa. Happonen on myöhemmin todennut, että pitkät pelipäivät, suorituspaineet ja niihin liittyvä masennus olivat suuria syitä peliuran lopettamiselle. Pian eroamisen jälkeen xPeke perusti uuden joukkueen, Origenin. Puoli vuotta myöhemmin Happonen liittyi Origeniin varapelaajaksi, mutta hänen ei ollut tarkoitus pelata joukkueessa muuten kuin hätätapauksissa. Happosen LCS-sopimus Origenin riveissä päättyi toukokuussa 2017.
Ura > Ura kilpapelaajana > Joukkuehistoria

| Joukkue | Aloitus | Lopetus | Lisätietoa |
| --- | --- | --- | --- |
| Team-BIRTH | 2010-10-31 | 2011-01-16 |  |
| oSk Gaming | 2011-01-16 | 2011-01-31 | Organisaatiosta eron jälkeen joukkueen väliaikainen nimi oli FreeLanceGaming. |
| myRevenge | 2011-02-03 | 2011-03-09 |  |
| Fnatic | 2011-03-09 | 2014-12-05 |  |
| Origen (varasijalla) | 2015-05-16 | 2017-05-24 |  |
Ura > Kilpapelaamisen jälkeen

Vuosina 2015–2016 Happonen suoratoisti Twitchissä ja teki League of Legends -aiheisia videoita Youtubeen. Happonen muutti Espanjaan vuonna 2015, ja siellä hän teki yhteistyötä Alvar "Araneae" Martínin, Fnaticin entisen valmentajan kanssa.
Kilpapelaamisen jälkeen Happonen on kutsuttu useamman kerran vieraaksi EU LCS:n kisastudioon: neljästi vuonna 2015 sekä helmikuussa 2016. Kevään 2017 ajaksi Happonen muutti Origenin Berliinissä sijaitsevaan peliasuntoon joukkueen tueksi. Huhtikuussa Happonen kertoi, että hän haluaa tehdä työtä e-urheilun parissa myös jatkossa ja että hän punnitsee mahdollisia urasuuntauksiaan seuraavien kuukausien aikana. Happonen sanoi harkitsevansa jopa paluuta kilpapelaamiseen, jos hän kykenee saavuttamaan korkean taitotason ja oikean mentaliteetin. Elokuussa Happonen osallistui entisten ammattilaispelaajien Return of the Legends -turnaukseen Hongkongissa. Myöhemmin Happonen on kertonut, ettei hän ollut saavuttanut asettamiaan tavoitteita ja ettei hän aio jatkaa pelaajauraansa.
Vuosina 2018–2019 Happonen toimi opintojensa ohessa sisällöntuottajana ja juontajana Yleisradion Youtube-kanavalla Yle Kioski Gaming yhdessä Miisa “Naiades” Nuorgamin kanssa.
Saavutukset > League of Legends World Championship -turnaukset eli Worldsit (MM-kisat)

2011: 1. sija
2013: 3.-4. sija
2014: 11.-12. sija
Saavutukset > EU LCS (ammattilaissarja)

2013, kevät: 1. sija
2013, kesä: 1. sija
2014, kevät: 1. sija
2014, kesä: 2. sija
Saavutukset > Muita League of Legends -turnauksia

3. sija, 2011: IEM 6: Cologne
1. sija, 2011: IEM 6: New York
4. sija, 2012: DreamHack Summer
1. sija, 2012: DreamHack Winter
2. sija, 2012: IEM 7: Cologne
2. sija, 2012: IPL 5
3. sija, 2013: IEM 7: Katowice
2. sija, 2014: IEM 8: World Championship
3.-4. sija, 2014: All-Star Paris
Muuta

Happosen nimimerkki, Cyanide, viittaa Metallican samannimiseen kappaleeseen. Yhteys nimimerkin ja Happosen sukunimen välillä on hänen mukaansa koominen yhteensattuma. Uransa alussa Happonen pelasi nimellä CyanideFI, mutta hän pudotti maatunnuksen pian pois. Erottuaan Fnaticista Happonen muutti Twitter-nimimerkkinsä muotoon OGCyanide, joka on auki kirjoitettuna "Original Gangster Cyanide". Kaksi päivää myöhemmin Origen otti kirjaimet "OG" joukkueensa lyhenteeksi, mikä saattoi aiheuttaa sekaannusta joukkueen alkuaikoina.
Aiheesta muualla

Twitch-kanava
Youtube-kanava
lol.gamepedia.com/Cyanide
lol.esportspedia.com/wiki/Cyanide (Arkistoitu – Internet Archive)
Deutsche Reichsbahn

Deutsche Reichsbahnin V180 331 -veturi Darmstadtissa.
Deutsche Reichsbahn, lyh. DR oli vuonna 1924 perustettu tasavaltaisen Saksan ja kansallissosialistisen Saksan valtiollinen rautatieyhtiö, josta tuli Saksan demokraattisen tasavallan rautatiet Itä-Saksaa perustettaessa 1949.
DR oli Itä-Saksan suurin työnantaja ja sen omisti liikenneministeriö ja liikenneministeri oli yhtiön johtajana 1954-1989. Sen pääkonttori sijaitsi lähellä Berliinin muuria osoitteessa Voßstraße 33. DR oli jaettu direktoraatteihin (Reichsbahndirektionen) joita oli Berliinissä, Cottbusissa, Dresdenissä, Erfurtissa, Greifswaldissa, Hallessa, Magdeburgissa sekä Schwerinissä. Mitropa tuotti yhtiölle ravintolapalvelut asemilla sekä ravintolavaunuissa.
DR:n kalusto oli vanhentunutta ja höyryveturit otettiin pois käytöstä vasta vuonna 1988. Junat olivat usein täysiä ja lippujen hinnat olivat alhaalla. 70-luvun alkupuolella vain pieni osa maan rautateistä oli sähköistetty, mutta 80-luvulla tapahtunut energian hinnannousu nopeutti rautateiden sähköistämistä.
DR yhdistyi Saksan jälleenyhdistymisen jälkeen Deutsche Bundesbahniin ja syntyi Deutsche Bahn 1994.
NICAM

NICAM (lyhenne sanoista Near Instantaneous Companded Audio Multiplex, tunnetaan myös NICAM 728:na) on digitaalinen ääniformaatti analogisille televisiolähetyksille. Äänivirrassa on 14 bitin modulointipakkaus ja sen näytteenottotaajuus on 32 kHz (kilohertsiä).
Teknisesti

NICAMin sisältämä tieto lähetetään alikantoaallolla varsinaisen kanavan rinnalla. Tästä syystä NICAM ei häiritse kanavan mukana tulevaa mono-äänikanavaa, joten yhteensopivuus mono-vastaanottimien kanssa säilyy.
NICAM-tekniikalla lähetykseen saadaan sisällytettyä jopa kolme erillistä äänivirtaa. Tämä mahdollistaa esimerkiksi usean erikielisen äänivirran samalle kanavalle yhtäaikaisesti. Esimerkiksi Suomen Yleisradio käytti tätä ominaisuutta analogisen television urheiluaiheisissa lähetyksissä, jolloin valittavina kielivaihtoehtoina olivat useimmiten suomi ja ruotsi.
NICAMin tuomia mahdollisuuksia — kukin vaihtoehdoista valitaan datavirran kolmen ennalta määritellyn bitin avulla:
yksi digitaalinen Stereo-äänivirta
kaksi täysin erillistä digitaalista mono-äänivirtaa
yksi digitaalinen mono-äänivirta, jonka rinnalla 352 kb/s (kilobittiä sekunnissa) datavirta
yksi 704 kb/s (kilobittiä sekunnissa) datavirta.
Näistä ominaisuuksista kuitenkin vain kaksi ensimmäistä on yleisesti käytössä.
Muita faktoja:
Äänen taajuuden yläraja on 15 kHz lähetyspään (pakkausrajapinnan, engl. encoder) suotimien takia.
Alkuperäiset 14 bitin ääninäytteet on muunnettu digitaalisesti datan lähetyksen vuoksi 10 bitin "paketteihin". Paketit on jaettu 16 paketin rypäisiin. Jos rypään jokainen paketti on ns. hiljainen paketti, eli jokaisen paketin eniten merkitsevä bitti (engl. most significant bit) on 0, koko ryväs jätetään huomioimatta.
Jotta NICAM-lähetyksiä voidaan vastaanottaa, vastaanottimessa täytyy olla NICAM purkupiiri (engl. decoder). Vastaanottimet, joissa ei ole purkupiiriä, eivät osaa erotella NICAM-dataa muun lähetyksen seasta ja täten käyttävät lähetyksen mukana tulevaa mono-äänikanavaa.
NICAMia tukevissa videonauhureissa yleinen tapa varastoida tieto, on syöttää NICAM äänivirta VHS-kasetin Hifi-raidalle, toisin kuin mono-äänikanava, joka syötetään VHS-kasetin lineaariselle raidalle.
Radiotaajuusominaisuudet

Modulaatiomenetelmä: Differentiaalisesti koodattu nelivaiheinen vaiheensiirto-avainnus, jossa jokainen neljästä vaihemuutoksesta siirtää kaksi databittiä (DQPSK).
Bittinopeus: 728 kbit/s, Kantoaallon taajuus 5,85 MHz kuvakantoaallon yläpuolella, kantoaallon taso: Kuvakantoaallon ja moduloidun digitaalisen äänikantoaallon tehojen suhde on 1:100. Spektrin leveys n. 500 kHz. Käytetty datan muokkaus on ns. 40 % cosini roll-off. Spektri ei riipu lähetettävästä äänimateriaalista, koska bittijono sekoitetaan (kehyssynkronointisanaa lukuun ottamatta), summaamalla (modulo-2) bittijonoon vale-satunnainen bittijono (valeumpimähkäsignaali). Lopullinen spektri muistuttaa kohinaa. Äänisignaalin vierekkäiset bitit lomitellaan vähintään 15 bitin päähän toisistaan virheryöppyjen poistamiseksi.
Historiaa

Suorana ulkolähetyksenä toteutettu ja 09.10.1988 klo 18.45 alkanut tv-ohjelma "Metro"selvennä oli maailman ensimmäinen säännöllisesti lähetettävä ohjelmasarja, jossa
stereoäänen lähettämiseen käytettiin digitaalista NICAM 728-järjestelmää maanpäällisissä tv-verkoissa.
Aiheesta muualla

"All You Ever Wanted to Know About NICAM but were Afraid to Ask" (englanniksi)
BBC:n NICAM tietosivu (englanniksi)
A Brief Guide to NICAM (Arkistoitu – Internet Archive) (englanniksi)
Nicole (chileläinen laulaja)

| Nicole |
| --- | --- |

Henkilötiedot
Koko nimi:  Denisse Lilian Laval Soza
Syntynyt: 19. tammikuuta 1977 (ikä 47) Santiago, Chile
Ammatti:  laulaja, näyttelijä
Muusikko
Taiteilijanimi:  Nicole
Aktiivisena:  1989–
Tyylilajit:  pop, rock
Soittimet:  laulu, kitara
Levy-yhtiöt:  Musicavisión, Sony BMG, Maverick Records, Chika Entertainment
Aiheesta muualla
nicolemusica.cl
  [ Muokkaa Wikidatassa ] [ ohje ]  
Nicole, koko nimeltään Denisse Lilian Laval Soza (s. 19. tammikuuta 1977 Santiago, Chile), on chileläinen pop-rock laulaja ja näyttelijä.[lähde? ]
Diskografia > Studioalbumit

Tal vez me estoy enamorando (1989)
Esperando nada (1994)
Sueños en tránsito (1997)
Viaje infinito (2002)
APT (2006)
20 años (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Nicolen viralliset kotisivut (Arkistoitu – Internet Archive)
Virallinen MySpace -sivusto
Nicole Internet Movie Databasessa. (englanniksi)
Deutsche Reichspartei

Deutsche Reichspartei tarkoittaa ainakin seuraavia:
Deutsche Reichspartei, äärioikeistolainen puolue Saksan liittotasavallassa vuosina 1950–1965
Freikonservative Partein nimi Saksan valtiopäivillä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Deutsche Reichspartei”, voi hakea sivunnimihaulla, laajalla sivunnimihaulla tai tekstihaulla.
Muduapa

| Muduapa |
| --- | --- |
Oma nimi:  Pole Vitu
Muu nimi:  Pole Matotoa, Tok Vitu, Vittu, Witu
Tiedot
Alue:   Papua-Uusi-Guinea
Puhujia:  n. 7000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  austronesialaiset kielet
Kieliryhmä:  mesomelanesialaiset kielet
ISO 639-3:  wiv
 Ohje 
Muduapa (omakielinen nimi: Pole Vitu) on mesomelanesialainen kieli, jota puhutaan Papua-Uudelle-Guinealle kuuluvassa Talasean piirissä. Muduapa on läheistä sukua balin kielelle, ja nämä kaksi voidaan luokitella saman kielen eri murteiksi.
Kielellä on arviolta 7000 puhujaa, ja muita nimityksiä kielelle ovat Pole Matotoa, Tok Vitu, Vittu ja Witu.
Kieltä kirjoitetaan latinalaisin aakkosin. Uusi testamentti käännettiin muduapaksi vuonna 2019. Muuta kirjoitettua materiaalia kielestä on vain vähän.
Fonologia > Konsonantit

|  |  | Bilabiaali | Alveolaari | Palataali | Velaari |
| --- | --- | --- | --- | --- | --- |
| Nasaali | Nasaali | m | n |  |  |
| Klusiili | Norm. | p | t |  | k |
| Klusiili | Prenas. | mb | nd |  | ŋg |
| Lateraali | Lateraali |  | l |  |  |
| Puolivokaali | Puolivokaali | w |  | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puoliavoin | ɛ |  | ɔ |
| Avoin |  | a |  |
Kaikki vokaalit voivat esiintyä myös nasaalisina.
Lähde:
Nicole Faria

| Nicole Faria |
| --- | --- |
 Nicole Faria vuonna 2014.
Henkilötiedot
Syntynyt: 9. helmikuuta 1990 (ikä 34) Bangalore, Karnataka, Intia
Ammatti:  malli näyttelijä
Puoliso:  Rohan Powar (2020–)
Aiheesta muualla
Kotisivu
Nicole Estelle Faria (s. 9. helmikuuta 1990 Bangalore, Karnataka) on intialainen malli ja näyttelijä. Hänet kruunattiin Miss India Earthiksi Miss Intia -kilpailussa, minkä jälkeen hän voitti ensimmäisenä intialaisena Miss Earth -kilpailun vuonna 2010. Hänen kuviaan on nähty useissa lehdissä, kuten Elle, Cosmopolitan ja Vogue.
Faria teki elokuvadebyyttinsä naispääosassa hindinkielisessä elokuvassa Yaariyan vuonna 2014.
Filmografia

| Vuosi | Elokuva | Rooli | Muuta |
| --- | --- | --- | --- |
| 2014 | Yaariyan | Jiya |  |
| 2015 | Katti Batti | Devika |  |
| 2016 | Bir Baba Hindu | Gundhi Sandhu | Turkkilainen elokuva |
Aiheesta muualla

Kuvia tai muita tiedostoja aiheesta Nicole Faria Wikimedia Commonsissa
Nicole Farian kotisivu (englanniksi)
Nicole Faria Internet Movie Databasessa. (englanniksi)
Demeyn metroasema

| Demey |
| --- | --- |

 Brysselin metro 
Perustiedot
Metrolinjat:  5
Sijainti:  50°48′48″N, 004°25′17″E
Paikkakunta:  Auderghem
Avattu:  1977
Rakenne
Tyyppi:  pinta-asema
Demey on Brysselin metron asema Auderghemin kunnassa. Sitä käyttävät linjan 5 junat.
Vuonna 1977 avattu asema oli linjan pääteasema vuoteen 1985, jolloin linjaa jatkettiin Herrmann-Debroux’n asemalle.
Aiheesta muualla

Kartta aseman lähiympäristöstä (PDF) STIB. (ranskaksi, hollanniksi, englanniksi)
| 0 | 1 | 2 |
| --- | --- | --- |
| Edeltävä asema: Beaulieu | Linja 5 | Seuraava asema: Herrmann-Debroux |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Demey metro station
Käännös suomeksi
Dick Gibson

| Dick Gibson> Henkilötiedot |
| --- | --- |
Kansalaisuus:   Yhdistynyt kuningaskunta
Formula 1 -ura
Aktiivivuodet:  1957–1958
Talli(t):  Cooper
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1957
Viimeinen kilpailu:  Saksan Grand Prix 1958
Richard "Dick" Gibson (16. huhtikuuta 1918 Bourne, Lincolnshire – 17. joulukuuta 2010 Cádiz, Espanja) oli brittiläinen F1-kuljettaja. Hän osallistui kahteen F1-osakilpailuun kausina 1957–1958. Hän keskeytti molemmissa, eikä saavuttanut pisteitä. Hän osallistui myös lukuisiin MM-sarjaan kuulumattomiin kilpailuihin.
Dick Eve

| Mitalit | Mitalit | Mitalit |  |
| --- | --- | --- | --- |
|  Dick Eve |  Dick Eve |  Dick Eve |  |
Maa:  Australia
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1924 | suorat kerroshypyt |  |
Richmond Cavill "Dick" Eve (19. maaliskuuta 1901 Parramatta, Uusi Etelä-Wales – 13. maaliskuuta 1970 Concord, Uusi Etelä-Wales) oli australialainen uimahyppääjä. Hän voitti vuoden 1924 kesäolympialaisissa Pariisissa kultaa suorissa kerroshypyissä ja sijoittui lisäksi viidenneksi ponnahduslaudalla.
National Board of Review of Motion Pictures

National Board of Review of Motion Pictures (kutsutaan yleisesti myös pelkästään nimellä National Board of Review, lyhennettynä NBR) on vuonna 1909 perustettu newyorkilainen voittoa tavoittelematon yhdistys, jonka tavoitteena on edistää tukea sekä yhdysvaltalaisia että ulkomaalaisia elokuvia sekä taiteena että viihteenä.
NBR jakaa vuosittain palkintoja useassa kategoriassa elokuville. Tämän lisäksi sen toimintaan kuuluu elokuvan tekemisen jokaista osa-aluetta kehittävien kommentien antaminen sekä opetuksellisten ohjelmien ja seminaarien tuottamineen elokuva-alan opiskelijoille.
NBR perustettiin vuonna 1909 sensuurin vastaisena organisaationa. Se perustettiin vastaiskuna New Yorkin pormestarin George Brinton McClellanin päätökselle lopettaa elokuvien esitysluvat jouluaattona 1908, sillä pormestari epäili uuden median heikentävän yhteisön moraalia. Organisaatiota olivat perustamassa monet teattereiden omistajat Marcus Loewin johdolla ja tuon ajan merkittävimmät elokuvayhtiöt.
Palkinnot

NBR jakaa vuosittain palkintoja seuraavissa kategorioissa:
Paras elokuva
Vuoden 10 parasta elokuvaa
Paras ulkomaalainen elokuva
Vuoden 5 parasta ulkomaalaista elokuvaa
Paras dokumenttielokuva
Vuoden 5 parasta dokumenttielokuvaa
Vuoden parhaat independent-elokuvat
Paras miespääosa
Paras naispääosa
Paras miessivuosa
Paras naissivuosa
Paras näyttelijäkokoonpano
Paras läpimurtorooli miesnäyttelijältä
Paras läpimurtorooli naisnäyttelijältä
Paras ohjaaja
Paras esikoisohjaus
Paras sovitettu käsikirjoitus
Paras alkuperäinen käsikirjoitus
Paras animaatioelokuva
Elämäntyöpalkinto
William K. Everson -elokuvahistoriapalkinto
Elämäntyöpalkinto elokuvaamisessa
Bvlgari-palkinto sananvapaudesta
Aiheesta muualla

NBR:n kotisivut (englanniksi)
Mysterious Ways

| ”Mysterious Ways” U2 |
| --- | --- | --- |

Singlen tiedot
 Albumilta: Achtung Baby
 Äänitetty : 1990–1991
 Studio : Äänitysstudiot Hansa Ton Studios (Berliini, Saksa)  STS (Dublin, Irlanti)  Elsinore (Dalkey, Irlanti)  Windmill Lane (Dublin)
 Julkaistu: 25. marraskuuta 1991
 Formaatti: CD, LP, C-kasetti
 Tekijä(t): U2 (säv.) Bono (san.)
 Tuottaja(t): Daniel Lanois ja Brian Eno
 Tyylilaji: vaihtoehtorock, funkrock, alternative dance
 Kesto: 04.04
 Levy-yhtiö: Island Records
U2:n muut singlet
| ”The Fly” 1991 | ”Mysterious Ways” 1991 | ”One” 1992 |
Ääninäyte
Äänitiedostojen kuunteluohjeet
”Mysterious Ways” on irlantilaisen rock-yhtye U2:n kappale. Se on kahdeksas raita yhtyeen vuoden 1991 studioalbumilla Achtung Baby, ja se julkaistiin albumin toisena singlenä 25. marraskuuta 1991. Kappaleen säveltäjiksi on U2:n muiden kappaleiden tavoin merkitty yhtyeen kaikki neljä jäsentä, ja sen on sanoittanut yhtyeen laulaja Bono.
Singlen b-puolena julkaistiin painoksesta riippuen eri remix-versio alkuperäisestä kappaleesta. Se nousi listaykköseksi muun muassa yhtyeen kotimaassa Irlannissa sekä Kanadassa ja Yhdysvalloissa, jossa se oli listaykkösenä Billboardin Modern Rock Tracks- ja Album Rock Tracks -listoilla. Billboard Hot 100 -listalla sen korkein sijoitus oli yhdeksäs. ”Mysterious Ways” on tunnettu kitaristi The Edgen efektipedaalilla toteuttamasta funk-tyylisestä riffistä, ja Bono on kuvannut sen olevan U2:n uran funk-tyylisin kappale.
Snow Patrol -yhtye levytti kappaleesta oman versionsa vuonna 2011 tribuuttialbumille AHK-toong BAY-bi Covered, jolle eri yhtyeet ja artistit levyttivät omia versioitaan Achtung Babyn kappaleista. Muita kappaleen levyttäneitä yhtyeitä ja artisteja ovat olleet muun muassa Angélique Kidjo, KMFDM sekä TobyMac ja Sarah Kelly.
Säveltäminen ja levyttäminen

”Mysterious Ways” oli alun perin nimellä ”Sick Puppy” tunnettu demo, jota yhtye oli työstänyt Dublinissa STS-studiolla. Kappale sai alkunsa laulaja Bonon, kitaristi The Edgen ja basisti Adam Claytonin improvisoidessa musiikkia rumpukoneen rytmin päälle. Adam Clayton oli keksinyt kappaleen bassokuvion jo vuonna 1990, kun U2 oli levyttänyt hyväntekeväisyysalbumille Red Hot + Blue cover-version kappaleesta ”Night and Day”. Claytonin soittama bassokuvio oli myös muun yhtyeen mieleen sen monipuolisuuden vuoksi. Kappaleen teko osoittautui kuitenkin vaikeaksi, ja Achtung Babyn äänittäjä Mark ”Flood” Ellisin mukaan kappaleesta kokeiltiin monia eri ideoita. Erityisesti Bono ja tuottaja Daniel Lanois ajautuivat riitaan siitä, mihin suuntaan kappaletta olisi pitänyt kehittää.
The Edge pyrki ideoimaan ”Mysterious Waysin” bridgeä ja soitti kitarallaan sointukulkua, joka kiinnitti Daniel Lanoisin huomion. Sointukulusta kehittyi kappaleen ”One” runko, ja se merkitsi myös läpimurtoa Achtung Babyn tuskallisessa levyttämisessä. ”Mysterious Ways” alkoi hahmottua kokonaiseksi kappaleeksi, kun The Edge alkoi tehdä kokeiluja Korg A3 -kitaraefektin ”Funk Wah” -asetuksella. Bono kehotti The Edgeä hyödyntämään kitaraefektiä kappaleessa, ja näin ”Mysterious Ways” sai funk-vaikutteisen riffinsä. Rumpali Larry Mullen Jr. äänitti levyttämisen loppuvaiheessa kappaleeseen rumpukompin, jonka hän on todennut ”havainnollistavan eroa rumpukoneen ja oikean rumpalin välillä”. Kappaleessa on mukana myös Daniel Lanoisin congarummuilla soittama osuus.
”Mysterious Ways” ja sen vanavedessä syntynyt ”One” olivat ainoat kappaleet, jotka U2 sai tehtyä työstäessään Achtung Babya Saksassa Hansa Ton -studiolla. Vuonna 1991 yhtye jatkoi albumin levyttämistä Dublinissa. Monien muiden albumin kappaleiden tapaisesti myös ”Mysterious Ways” koki muutoksia aivan albumin työstön viimeisillä hetkillä, jolloin kappaleeseen lisättiin vielä muutamia uusia kitararaitoja.
Kappale > Musiikki

”Mysterious Waysin” tahtilaji on 4/4 ja sen tempo on 99 iskua minuutissa. Sen säveltäjiksi on U2:n muiden kappaleiden tavoin merkitty yhtyeen kaikki neljä jäsentä.
Kappaleen tunnetun intron ja riffin muodostaa kitaristi The Edgen Korg A3 -kitaraefektin ”Funk Wah” -asetuksella otelaudan seitsemännestä välistä soittama barré-sointu, jonka sävellaji on B♭. Kappaleen säkeistöjen sointukulku on B♭–E♭–B♭–F.
Kappale > Sanoitus

»Se kertoo miehestä, jonka elämässä ei juuri ole romantiikkaa. Se kertoo naisesta tai naisista, mutta se on osoitettu miehelle.» 
(Bono)
Kirjailija Niall Stokes on luonnehtinut ”Mysterious Waysia” yhdeksi Achtung Babyn optimistisimmista kappaleista. Kappaleen on sanoittanut laulaja Bono. Stokesin mukaan kappaleen sanoitus ei kerro tietystä naisesta, vaan naisista yleensä ja tavasta, jolla nämä kohtaavat miehet. Achtung Babyn muiden kappaleiden tavoin myös ”Mysterious Ways” sisältää mielikuvia alistumisesta, mikä on osoitettu esimerkiksi kappaleen säkeessä ”If you want to kiss the sky / Better learn how to kneel... (on your knees boy!)”.